open-index/open-wikipedia-markdown huggingface dataset:
ஜி. என். ஆர். குமரவேலன்

**ஜி. என். ஆர். குமாரவேலன்** (*G. N. R. Kumaravelan*) ஓர் இந்தியத் திரைப்பட இயக்குநர் ஆவார். இவர் முக்கியமாக தமிழகத் திரைப்படத்துறையில் பணிபுரிகிறார். இயக்குநர் பாலு மகேந்திரா , கமல்ஹாசன் ஆகியோரின் படங்களில் உதவி இயக்குநராக பணியாற்றிய பிறகு, 2009 ஆம் ஆண்டு நினைத்தாலே இனிக்கும் என்ற திரைப்படம் மூலம் இயக்குநராக அறிமுகமானார். பின்னர் 2011இல் யுவன் யுவதி என்ற தனது இரண்டாவது படத்தையும் இயக்கினார். இவரது மூன்றாவது படம் ஹரிதாஸ் (2013), சிறந்த தமிழ் இயக்குனருக்கான பிலிம்பேர் விருதுக்கு பரிந்துரைக்கப்பட்டது.

## தொழில்

குமரவேலன், மறைந்த இயக்குநர் ஜி. என். இரங்கராஜனின் மகன் ஆவார். இவர் சாதி லீலாவதி (1995) படத்தில் பாலு மகேந்திராவின் கீழ் உதவி இயக்குநராகவும், பின்னர் கமல்ஹாசனின் வெளியிடப்படாத முயற்சிகளான *லேடீஸ் ஒன்லி*, மருதநாயகம் ஆகியவற்றிலும் பணியாற்றினார்.

விக்ரம் பிரபு, புதுமுகம் இரன்யா ராவ் ஆகியோரின் நடிப்பில் வாகா என்ற படத்தை இயக்கி 12 ஆகஸ்ட் 2016 அன்று வெளியிட்டார். இந்தப் படம் விமர்சகர்களிடமிருந்தும் பார்வையாளர்களிடமிருந்தும் மிகவும் எதிர்மறையான விமர்சனங்களைச் சந்தித்தது.

## மேற்கோள்கள்

## வெளி இணைப்புகள்
* 

பகுப்பு:1969 பிறப்புகள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகவதி தேவி

**பகவதி தேவி** (*Bhagwati devi*) (பிறப்பு: 6 நவம்பர் 1936) ஓர் அரசியல்வாதியும் சமூக சேவகருமாவார். இந்திய மாநிலமான பீகாரின் கயா மாவட்டத் தொகுதியில் இருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார்.
## ஆரம்ப கால வாழ்க்கை
பகவதி தேவி 1936 நவம்பர் 6ஆம் தேதி பீகாரில் அவுரங்காபாத் மாவட்டத்தில் உள்ள மிதையா கிராமத்தில் முசாஹர் எனப்படும் ஒரு தலித் சமூகத்தில் பிறந்தார்.

## தொழில்

இவர் 1969இல் பீகார் சட்டமன்றத்தில் உறுப்பினரானார். 1995-96 வரை இவர் பணியாற்றினார்.
* பல்வேறு குழுக்களின் உறுப்பினர், பீகார் சட்டமன்றம்
* உறுப்பினர், மின்சார வாரியக் குழு, பீகார்

இவர் 1996இல் 11வது லோக் சபாவுக்கு தேர்ந்தெடுக்கப்பட்டார்.

## சிறப்பு ஆர்வங்கள் மற்றும் சமூக நடவடிக்கைகள்

இவர், சமூகத்தின் நலிந்த பிரிவினரின் முன்னேற்றத்திற்காக பாடுபட்டுள்ளார். இவர் பெண்களின் நலன் மற்றும் சமூக நீதிக்கான போராட்டங்களிலும் பங்களித்துள்ளார். இவர் தனது தனிப்பட்ட நேரத்தை சத்சங்க கூடுகைக்காக செலவழித்துள்ளார்.

## பிற தகவல்

பகவதி, சுதந்திர போராட்டத்தில் பங்கேற்றார். மேலும், அரசியல் போராட்டங்களில் பங்கேற்றதற்காக பல முறை சிறையிலும் அடைக்கப்பட்டார். இவர் சமாஜ்வாடி கட்சி, ஜனதா தளம் ஆகியவற்றில் பல்வேறு பதவிகளை வகித்துள்ளார். இவர் ராம் மனோகர் லோகியா, ஜெயபிரகாஷ் நாராயண், கர்பூரி தாக்கூர் ஆகியோருடன் தொடர்பிலிருந்தார். இவரது வாழ்க்கை வரலாற்றை ராம் பியாரே சிங் என்பவர் "தாரதி கி பேட்டி" என்ற பெயரில் எழுதியுள்ளார்.

## மேற்கோள்கள்

பகுப்பு:11வது மக்களவை உறுப்பினர்கள்
பகுப்பு:1936 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
இரன்யா ராவ்

**இரன்யா ராவ்** (Ranya Rao) (பிறப்பு 1991) தென்னிந்தியப் படங்களில் தோன்றும் ஒரு இந்திய நடிகையும், வடிவழகியுமாவார். 2014ஆம் ஆண்டு வெளியான கன்னடத் திரைப்படமான *மானிக்யா* மூலம் அறிமுகமானார்.

## ஆரம்ப கால வாழ்க்கை
இவர், இந்திய மாநிலமான கர்நாடகாவின் சிக்மகளூரு மாவட்டத்தைச் சேர்ந்தவர். பெங்களூரில் பள்ளிப்படிப்பை முடித்த பிறகு, நடிப்பில் ஆர்வம் செலுத்தினார்.

## தொழில்
இவர், முதன்முதலில் நடிகரும் இயக்குநருமான சுதீப் இயக்கத்தில் வெளியான கன்னடப் படமான *மானிக்யா* என்ற படத்தில் ஏப்ரல் 2014 இல் கையெழுத்திட்டார்.அப்படத்தில் இவர் வரலட்சுமி என்ற ஒரு துணை வேடத்தில் நடித்தார். இவரது நடிப்பு விமர்சகர்களிடமிருந்து கலவையான விமர்சனங்களைப் பெற்றது. தி நியூ இந்தியன் எக்சுபிரசு இதழில் ஏ. சாரதா என்ற விமர்சகர் இவ்வாறு எழுதினார். "இரன்யா, வரலக்ஷ்மியாக தனது நடிப்பை நன்றாக வெளிப்படுத்தியிருந்தர். ஆனால் ஈர்க்கத் தவறிவிட்டார்."

சூன் 2015 இல், இரன்யா தனது இரண்டாவது படமும், முதல் தமிழ்ப் படமுமான வாகா என்ற  படத்தில் விக்ரம் பிரபுவுக்கு இணையாக நடித்தார். கன்னடத்தில் 2017 ஆம் ஆண்டு வெளியான "பாடகி" என்ற நகைச்சுவைப் படத்தில், நடிகர் கணேஷ் மீது காதல் கொள்ளும் சங்கீதா என்ற பத்திரிகையாளராக நடித்தார்.

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:கர்நாடக நடிகைகள்
பகுப்பு:1993 பிறப்புகள்
பகுப்பு:வாழும் மக்கள்
கைலாஷோ தேவி சைனி

**கைலாஷோ தேவி சைனி** (*Kailasho Devi Saini*) (பிறப்பு:4 ஏப்ரல் 1962) ஓர் அரசியல்வாதியும் சமூக சேவகருமாவார்.  இவர் இந்திய மாநிலமான அரியானாவில் உள்ள குருச்சேத்திரம் தொகுதியில் இருந்து இந்திய தேசிய லோக் தளம் கட்சியின் சார்பில் போட்டியிட்டுத் தேர்ந்தெடுக்கப்பட்ட நாடாளுமன்ற உறுப்பினர் ஆவார்.

## ஆரம்பகால வாழ்க்கையும் கல்வியும்
கைலாஷோ, குருச்சேத்திரம் மாவட்டத்தின் பிரதாப்கரில் பிறந்தார். இவர் ஓம் நாத் என்பவரை திருமணம் செய்து கொண்டார். இவர்களுக்கு ஒரு மகள் இருக்கிறாள். கைலாஷோ உடற்கல்வி மற்றும் வரலாற்றில் முதுகலைப்பட்டம் பெற்றவர்.

## தொழில்
அரியானாவிலுள்ள யமுனா நகர், குருச்சேத்திரம், கைத்தல் மாவட்டங்களில் உள்ள சாமானியர்களின் பிரச்சனைகளைத் தீர்க்க கைலாஷோ செயல்பட்டு வருகிறார். மாணவப் பருவத்தில் கலாச்சார நடவடிக்கைகளில் பங்கேற்றதற்காக இவர் பல விருதுகளை வென்றுள்ளார் .

## ஆர்வங்கள்
கைலாஷோவின் ஆர்வத்தில் இசை கேட்பது, தியானம் செய்வது மற்றும் உடற்பயிற்சி செய்வது ஆகியவை அடங்கும்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:12வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:13வது மக்களவை உறுப்பினர்கள்
பகுப்பு:அரியான அரசியலில் பெண்கள்
எஸ். நாகரத்தினம்

**எஸ். நாகரத்தினம்** (*S. Nagarathinam*) என்பவர் இந்திய அரசியல்வாதி மற்றும் தமிழ்நாடு சட்டமன்ற முன்னாள் உறுப்பினர் ஆவார். இவர் கரூர் மாவட்டம் கிருஷ்ணராயபுரம் சட்டமன்றத் தொகுதியிலிருந்து தமிழகச் சட்டமன்றத்திற்கு 1996 ஆம் ஆண்டு நடைபெற்ற தேர்தலில்  தேர்ந்தெடுக்கப்பட்டார். இந்தத் தொகுதியானது பட்டியல் சாதியினருக்கான வேட்பாளர்களுக்காக ஒதுக்கப்பட்டுள்ளது. இவர் திராவிட முன்னேற்றக் கழக (திமுக) வேட்பாளராகப் போட்டியிட்டார்.

## மேற்கோள்கள்
 

பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பி. எம். தங்கவேல்ராஜ்

**பி. எம். தங்கவேல்ராஜ்** (*P. M. Thangavelra*j) என்பவர் இந்திய அரசியல்வாதியும் தமிழகச் சட்டமன்றத்தின் முன்னாள் உறுப்பினரும் ஆவார். இவர் 1980ஆம் ஆண்டு நடைபெற்ற தமிழ்நாடு சட்டமன்றத் தேர்தலில் இந்தியத் தேசிய காங்கிரசு (இந்திரா) வேட்பாளராகவும், 1984ஆம் நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராகவும், கிருஷ்ணராயபுரம் சட்டமன்றத் தொகுதியிலிருந்து தமிழகச் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1932 பிறப்புகள்
சானோ தேவி

**சானோ தேவி** (*Shanno Devi*) (பிறப்பு:1 ஜூன் 1901) ஓர் இந்திய அரசியல்வாதி ஆவார். இவர்இந்தியாவின்   முதல் பெண் சட்டமன்ற சபாநாயகர் ஆவார். இவர் பஞ்சாப் மாநிலத்தின் இந்திய தேசிய காங்கிரஸ் உறுப்பினராக இருந்தார்.   
இவர் டிசம்பர் 6, 1966 முதல்  மார்ச் 17, 1967 வரை அரியானா சட்டமன்றத்தின் சபாநாயகராக இருந்தார். பஞ்சாப் சட்டமன்றத்தின் துணை சபாநாயகராக  மார்ச் 19, 1962 முதல்  அக்டோபர் 31, 1966 வரை இருந்தார்.

## அரசியல் வாழ்க்கை

தேவி இந்திய தேசிய காங்கிரஸ் கட்சியைச் சேர்ந்தவர். இவர் பஞ்சாப்பின்  அமிர்தசரஸ் நகர மேற்கு தொகுதியிலும் (1951 முதல் 1957 வரை)  ஜகாத்ரி தொகுதியிலும் (1962 முதல் 1966 வரை) காங்கிரஸ் கட்சியின் சட்டமன்ற உறுப்பினராக இருந்தார்.  தேவி முதன்முதலில் இந்தியப் பிரிவினைக்குப் பிறகு பஞ்சாப் சட்டமன்றத்தில்  1940இல் முல்தான் கங்கா ராமின் மகனை சுமார் 6000 வாக்குகள் வித்தியாசத்தில் தோற்கடித்தார்.  1946ஆம் ஆண்டில் தனது நெருங்கிய போட்டி வேட்பாளரை 19000 வாக்குகள் வித்தியாசத்தில் தோற்கடித்து அதே இடத்திற்கு மீண்டும் தேர்ந்தெடுக்கப்பட்டார். 1951ஆம் ஆண்டு தேர்தலில், இந்திய தேசிய காங்கிரஸ் சார்பாக போட்டியிட்டார். மேலும் இவர் பாரதிய ஜனசங்கின் பிரகாஷ் சந்தை சுமார் 8000 வாக்குகள் வித்தியாசத்தில் தோற்கடித்தார். 1962ஆம் ஆண்டு சட்டமன்றத் தேர்தலில் இந்திய தேசிய காங்கிரஸ் கட்சியின் பஞ்சாப் சட்டமன்ற உறுப்பினராக மீண்டும் தேர்ந்தெடுக்கப்பட்டார். இத்தேர்தலில் ஜே. எஸ்ஸின் இந்தர் சைனை சுமார் 5000 வாக்குகள் வித்தியாசத்தில் தோற்கடித்தார். டிசம்பர் 6, 1966 அன்று, இவர் அரியானா சட்டமன்றத்தின் முதல் சபாநாயகராக பணியாற்றினார். இவர் துணை சபாநாயகராகவும் பணியாற்றியுள்ளார்.

## தனிப்பட்ட வாழ்க்கை

தேவி பிரிக்கப்படாத இந்தியாவில் முல்தான் என்னும் நகரில் பிறந்தார்.  இவரின் தந்தை லால் சைட் ராம் கண்ணா அரசு ஊழியர் ஆவார்.  தேவி ஜலந்தரில் உள்ள கன்யா மஹா வித்யாலயாவில் பட்டம் பெற்றார். இவர் மாணவப் பருவத்திலேயே காங்கிரஸ் கட்சியின் மாவட்டத் தலைவராக அரசியலில் ஈடுபடத் தொடங்கினார்.  இந்தியப் பிரிவினைக்குப் பிறகு   இவர் பஞ்சாப் சட்டமன்றத்திலும், பின்னர் அரியானா சட்டமன்றத்திலும் இரண்டு முறை தேர்ந்தெடுக்கப்பட்டுள்ளார்.

## மேற்கோள்கள்

## வெளி இணைப்புகள்
*Punjab Legislative Assembly

பகுப்பு:1901 பிறப்புகள்
பகுப்பு:பெண் அரசியல்வாதிகள்
பகுப்பு:பஞ்சாப் நபர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:அரியானா சட்டமன்ற பெண் உறுப்பினர்கள்
ஆர்யா பல்லம்

ஆர்யா பல்லம்

**ஆர்யா பல்லம்** (*Arya Pallam*) என்பவர் ஓர் சமூக சீர்திருத்தவாதி, பொதுவுடைமைக்கொள்கையர் மற்றும் கேரள மாநிலத்தில் உயர்வர்க்க பெண்களின் அடக்கு முறைகளுக்கு எதிராக போராடிய பெண்ணியவாதி ஆவார்.

## சீர்த்திருத்த நடவடிக்கைகள்
ஆர்யா அவர்கள், காஞ்சூர் கௌரி அந்தர்ஜனம், காஞ்சூர் காளி அந்தர்ஜனம் என்பவர்களுடன் இணைந்து, யாஞ்சனா யாத்திரையில் பங்கேற்றார். இந்த யாத்திரைக்கு வி.டி. பத்ரிபாத் தலைமை வகித்தார். பிராமண பெண்களின் முகத்திரையை களைவதே யாஞ்சனா யாத்திரையின் நோக்கமாகும். பெண்களின் முன்னேற்றத்திற்காக யோகேஷ்மாசபா என்ற அமைப்பு பத்ரிபத் என்பவரால் உருவாக்கப்பட்டு அவரது இல்லத்திலே நடைபெற்றது.பிராமணப் பெண்களின் கற்புக்கு அடையாளமாகக் கருதப்பட்ட காஜட் குடையயை புறக்கணிப்பதே ஆர்யா பல்லம் மற்றும் பார்வதி நென்மணிமங்கலம் என்பவர்களின் தலைமையின் கீழ் நடத்தப்பட்ட கூட்டத்தின் நோக்கமாக இருந்தது. இந்த யோகேஷ்மாசபா கூட்டத்திலும் காஜட் குடையை பயன்படுத்தாமல் நடத்தினர். இதே போன்றே தளிபரம்பா என்ற அமர்வில் ஆர்யா பல்லம், நென்மணிமங்கலம், தேவகி நரிகத்தாரி இணைந்து பெண்கள்  முகத்திரையை நீக்க வேண்டும் என்று போராடினர்.மேலும், **மரக்குடா**(காஜட் குடை)பெண்களின் கற்பை குறிப்பிடவில்லை என்று கூறி மரக்குடையை உடைத்தனர். மேலும், பிராமணப் பெண்கள் புடவை அணிவது போல் அணியாமல் மற்ற இந்தியப் பெண்கள் அணிவது போல் புடவை அணிந்து கொண்டனர். 
யோகேஷ்சபாவின் மற்றொரு அமர்வானது பல்லூரில் கே.என். குட்டன் நம்பூதிரி என்பவரின் தலைமையில் நடைபெற்றது. இந்த அமர்வில் ஆர்யா அவர்கள் பெண்களுக்கு வீட்டிற்குள் ஏற்படும் அடக்குமுறையை களைவதற்கு *அந்தப்புரம் மர்தனாநேசனம்*என்ற தீர்மானத்தை அறிமுகப்படுத்தினார். ஆர்யா பல்லம் 1947 முதல் 1948ஆம் ஆண்டு வரை *பில்லியம் சத்யாக்ரகா*வில் ஈடுபட்டார்.  இவருடன் பி. பிரியாதத்தா, இ.எஸ். சரஸ்வதி, ஐ.சி. பிரியாதத்தா, ரேமா தம்புரட்டி மற்றும் இந்திரா தம்புரட்டி ஆகியோர் முக்கியப் பங்கு வகித்தனர்.

ஆர்யா பல்லம் மலபார் மாவட்ட வாரியத்தின் உறுப்பினராகவும், கதுமுரி இயக்கத்தின் தலைவராகவும் இருந்தார்.

கேரள பிராமண சமூகத்தினரிடையே முதல்  விதவை மறுமணம் செய்வதற்கான ஏற்பாடுகள் செய்வதில் முக்கியப் பங்கு வகித்தார். எம்.ஆர். பட்டாத்ரிபாத் திருமணம் நடைபெற்ற பிறகு, அவரது மனைவியுடன் சிறிது காலம் ஆர்யா பல்லம் குடும்பத்துடன் தங்கினர். 

## தனிப்பட்ட வாழ்க்கை
ஆர்யா பல்லம், கிருஷ்ணா நம்பூதிரி என்பவரை திருமணம் செய்து கொண்டார். நம்பூதிரி பொதுவுடைமைக் கட்சியின் முழு நேரப் பணியாளராக இருந்தார். இவர்களுக்கு நான்கு குழந்தைகள். முன்று மகள்கள் ஒரு மகன். மகன் சிறு வயதிலேயே இயற்கை எய்தினான்.

## மேற்கோள்கள்

பகுப்பு:வாழும் மக்கள்
தொனால்டு ரே விஃப்

**தொனால்டு ரே விஃப்** (*Donald Ray Wiff*)  அமெரிக்காவைச் சேர்ந்த ஒர் இயற்பியலாளராவார். ஓகையோ மாநிலத்திலுள்ள கெண்ட்டு மாநில பல்கலைக்கழகத்தைச் சேர்ந்த இவர் அமெரிக்க இயற்பியல் கழகத்தில் உறுப்பினர் தகுதியைப் பெற்றார். 1999 ஆம் ஆண்டில் தொழில்துறை மற்றும் பயன்பாட்டு இயற்பியல் தொடர்பான மன்றத்தால் பரிந்துரைக்கப்பட்ட காரணத்தால்  தொனால்டுவிற்கு இத்தகுதி கிடைத்தது. பலபடி மூலக்கூற்று எடையில் கணித ரீதியாக சரியான அமைவற்ற சிக்கல்களைத் தீர்த்தல் மற்றும் எந்திரவியல் தளர்வு நேரப் பகிர்வு செயல்பாடுகள் மற்றும் மூலக்கூறுகள் உள்ளிட்ட  பலபடி தொடர்பான  ஆய்வுகளை இவர் மேற்கொண்டார்.

## மேற்கோள்கள்


பகுப்பு:வாழும் மக்கள்
பகுப்பு:அமெரிக்க இயற்பியலாளர்கள்
வல்ல தேசம்

**வல்ல தேசம்** (*Valla Desam*) என்.டி.நந்தா எழுதி இயக்கிய 2017 இந்திய தமிழ் அதிரடித் திரைப்படம் ஆகும். இப்படத்தில் அனு ஹாசன் முக்கியக் கதாபாத்திரத்தில் நடித்துள்ளார். நாசர், அமித், டேவிட் யுவராஜன் மற்றும் ஆகர்ஷனா ஆகியோர் துணை கதாபாத்திரங்களில் நடித்திருந்தனர். இத்திரைப்படத்தின் தயாரிப்பு 2012 ஆம் ஆண்டில் தொடங்கப்பட்டு பல்வேறு தாமதங்களுக்குப் பின் 22 செப்டம்பர் 2017 அன்று திரையரங்குகளில் வெளியானது.

## நடிகர்கள்
* அனுவாக அனு ஹாசன்
* நாசர்
* பாலா சிங்
* வி.ஐ.எஸ் ஜெயபாலன்
* அமித் திவாரி
* டேவிட் யுவராஜன் டேவிட்
* அஞ்சலியாக ஆகர்ஷனா
* ஆண்ட்ரி லெனார்ட் ஆண்ட்ரி பிளாக்
* அலெக்ஸ் டெலாவாக ரோரி லோக்
* சிஐடி அதிகாரியாக குமுத் பந்த்

## தயாரிப்பு

இலண்டனை தளமாகக் கொண்ட திரைப்படத் தயாரிப்பாளர் நந்தா துரை இயக்கும் "கனவுகள் ஆயிரம்" என்ற படத்தில் தோன்றுவதற்கு கையெழுத்திட்டதாகக் கூறி, மே 2012 இல் தி இந்துவுக்கு அளித்த பேட்டியின் போது அனு ஹாசன் இந்த திட்டத்தை முதலில் அறிவித்தார். இந்த படம் 2012 ஆம் ஆண்டின் பிற்பகுதியில் லண்டனில் "ஆயிரம் கனவுகள்" என்ற தலைப்பில் படப்பிடிப்பு தொடங்கியது. மேலும் அதன் சிறிய ஆங்கில மொழிபெயர்ப்பான *1000 ட்ரீம்ஸ்* என்ற பெயரிலும் உருவாக்கப்பட்டது. இது 2014 ஆம் ஆண்டின் பிற்பகுதியில் பெயர் மாற்றத்திற்கு முன்னர் சிறிய முன்னேற்றத்திற்குப் பிறகு உருவாக்கப்பட்டது.  ஜூலை 2015 இல், நடிகர் சிலம்பரசன் இந்த படத்தில் ஒரு பாடலுக்காக தனது குரலைப் பதிவு செய்தார். இதில் அவரது உறவினர் முத்துகுமாரசாமி இசையமைத்திருந்தார். இவர் மூத்த இசையமைப்பாளர் மறைந்த எல். வைத்தியநாதனின் மகனாவார். படத்தின் ஒலிப்பதிவு நிழற்படம் மற்றும் முன்னோட்டக்காட்சி சென்னையில் ஆகஸ்ட் 2015இல் நடிகர் கமல்ஹாசன் மற்றும் இயக்குநர் பாரதிராஜா ஆகியோரால் வெளியிடப்பட்டது. இரண்டு வருட நிறுத்தி வைக்கப்பட்டிருந்ததைத் தொடர்ந்து, இத்திரைப்படக்குழு செப்டம்பர் 2017இல் திரை வெளியீட்டிற்கு தயாராக்கியது.

## ஒலிப்பதிவு

இப்படத்திற்கு எல். வி. முத்துகுமாரசாமி மற்றும் ஆர். கே. சுந்தர் ஆகியோர் இசையமைத்தனர். இத்திரைப்படத்தின் ஆடியோ உரிமையை *ஜங்லீ மியூசிக்* நிறுவனம் வாங்கியது. இந்த நிழற்படம் 3 ஆகஸ்ட் 2015 அன்று வெளியிடப்பட்டது. இத்திரைப்படத்தில் ஐந்து பாடல்கள் இடம்பெற்றன.

## மேற்கோள்கள்

## வெளி இணைப்புகள்
*

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஒளிர்திரை படிமவியல்

**ஒளிர்திரை படிமவியல்** (*Fluroscopy*) என்பது உடலின் உள்பகுதிகளில் அமைந்துள்ள உறுப்புகளின் இயக்கத்தினைக் காண தொடர்கதிர் படமுறை (Serial radiographs ) இருப்பினும் அம்முறைநிறைவானதல்ல. இரு படங்கள் எடுக்கும் கால இடைவெளியில் முக்கியமான இயக்கம்  கிடைக்காமல் போகலாம் இப்படிப்பட்ட நிகழ்வு இதய ஆய்வில் சிக்கல்களைத் தோற்றுவிக்கலாம்.இதற்காக ,இயங்கும் உறுப்புகளின் நிலையினை உடனுக்குடன் காட்டும் ஒரு முறைத்தேவைப்படுகிறது.அதனை ஈடுகட்டவே ஒளிர்திரையில் (florescent screen ) படத்தினைப் பெற்று ஆய்வுகளை, உறுப்பின் நிலையினை த்தெரிந்து கொள்ளலாம். இங்கு படத்தாளினை மேம்படுத்தி (developing ) உலர்த்தி பின்பு மருத்துவருக்கு அனுப்பும் காலவிரயம் தவிர்க்கப்படுகிறது.

தொடக்க நாள்களில் நோயாளியின் உடலை ஊடுருவிச் செல்லும் கதிர்கள் ஒளிர்திரையில் விழுந்து ,ஒவ்வொரு புள்ளியிலும் வந்தடையும் கதிர்களின் அளவினைப் பொறுத்துபடம் அமைந்தது. மருத்துவர் 50 சென்றி மீட்டர் தொலைவில் இருந்து பார்க்கமுடியும்.ஒளிர்திரையின் பின்பக்கம்  ஈயக்கண்ணாடி (lead screen ) அமைக்கப்படுள்ளது . இக்கண்ணாடி மருத்துவரை எக்சு கதிர்களிடமிருந்து காக்க உதவுகிறது. இம்முறையில் ஒரு மங்கலான படிமம் கிடைக்கிறது.கருவியும் இருட்டறையில் இருப்பது அவசியம்.ஒவ்வொரு முறையும் மருத்துவர் அறையினை அடைந்து கண்கள் தக அமைவு பெற 15 நிமுடங்கள் வரையில் ஆகலாம்.அறையினை அடிக்கடி திறக்கவும் முடியாது.இந்த ஒளிர் திரையில் பெறப்படும் படிமம் நீலநிறத்திரையில் பெறப்படுமாயின் மருத்துவர்களால் எளிதில் படத்தினை ஆராயமுடியும் இதற்காக சீசியம் அயோடைட் போன்ற வேதிக்கூட்டுப் பொருட்கள் திரையில் சீராகப் பூசப்பட்டு இருக்கின்றன.

கால விரயத்தினையும் இருட்டறையுமின்றி ஆராய இன்று படிம வலுவாக்கிகள் (Image intensifiers )பயன்படுகின்றன. இதனால் நோயாளிபெறும் கதிர் ஏற்பளவும் கணிசமாகக் குறைகிறது.கருவியின் விலை இதனால் அதிகமாகவே உள்ளது.

வளர்ந்த நாடுகளில் படிம வலுவாக்கி இல்லாத எக்சு கதிர் கருவிகள்  வழக்கொழிந்தவையாகவே உள்ளன.

## மேற்கோள்கள்

## வெளி இணைப்புகள்

* Fluoroscopy FDA Radiological Health Program
* "Were those old shoe store fluoroscopes a health hazard? " at Straight Dope, 27 November 1987
* Fluoroscopy video in the medical field
* Fluoroscopy video in the Nondestructive Testing field
* Medical imaging physics  - Hendee and Reitnour

பகுப்பு:கதிர்வரைவியல்
பன்சிலால் வர்மா

**பன்சிலால் வர்மா** (Bansilal Verma) மேலும், **சாக்கோர்** என்ற தன்னுடைய புனைப்பெயரால் நன்கு அறியப்படும் இவர், இந்திய மாநிலமான குஜராத்தைச் சேர்ந்த கேலிச் சித்திரக் கலைஞராவார்.

## வாழ்க்கை
பன்சிலால் வர்மா 1917 நவம்பர் 23 ஆம் தேதி தரங்காவுக்கு அருகிலுள்ள சோட்டியா என்ற கிராமத்தில் (இப்போது குசராத்தின் மெக்சனா மாவட்டம்) ஜம்நாகௌரி - குலாப்ராய் ஆகியோருக்கு மகனாகப் பிறந்தார். இவரது குடும்பம் வாட்நகரைச் சேர்ந்தது. பிரபல ஓவியர் ரவி வர்மாவால் ஈர்க்கப்பட்ட இவர், ஆண், பெண் தெய்வங்களின் ஓவியங்களை வரைய ஆரம்பித்தார். தனது இளமைப் பருவத்தில், இவர் வாட்நகரிலிருந்து அகமதாபாத்திற்கு குடிபெயர்ந்தார். மேலும், கலையில் பயிற்சி பெறுவதற்கு 1935 ஆம் ஆண்டில் ஓவியர் ரவிசங்கர் ராவல் என்பவரிடம் சேர்ந்தார். 1936 ஆம் ஆண்டில், இந்திய தேசிய காங்கிரசின் இலக்னோ அமர்வில் மூன்று மாதங்கள் கலைஞராகப் பணியாற்றினார். அங்கே நந்தாலால் போஸையும் சந்தித்தார். 1937 ஆம் ஆண்டில், காகல்பாய் கோத்தாரி என்பவர் வெளியிட்டுவந்த *நவசௌராஷ்டிரா* என்ற பத்திரிக்கையில் ஒரு கேலிச் சித்திரக் கலைஞராகச் சேர்ந்தார். சுவரொட்டிகள், பதாகைகள், கேலிச் சித்திரங்களை வரைந்து இந்திய விடுதலை இயக்கத்தில் பங்களித்தார். *பிரஜாபந்து* என்ற வார இதழுக்காகவும் கேலிச் சித்திரங்களை வரைந்தார். ஜெயந்தி தலால் என்பவர் வெளியிட்டுவந்த *கதி*, *ரேகா* ஆகிய இதழ்களிலும் இவர் வரைந்துள்ளார் .

## பத்திரிக்கை
1948 இல் மும்பை சென்று தினசரியான *இந்துஸ்தான்* என்ற பத்திரிக்கையில் சேர்ந்தார். வல்லபாய் பட்டேல் இறந்த பிறகு, பத்திரிக்கை நின்று போனது. பின்னர், "ஜன்மபூமி"யில் 1955 முதல் 1959 வரை பணியாற்றினார். 1959ஆம் ஆண்டில், இவர், *தி ஃப்ரீ பிரஸ் ஜர்னல்* என்ற ஆங்கில நாளேட்டில் சேர்ந்தார். இந்நிறுவனம் இவரது கேலிச்சித்திரங்களை அவர்களின் குஜராத்தி நாளேடான *ஜன்ஷக்தி*யில் வெளியிட்டது. அரசியல் மற்றும் அரசியல்வாதி குறித்த இவரது கேலிச்சித்திரங்கள் செல்வாக்கு பெற்றவை. அரசியல் அழுத்தம் காரணமாக, 1972இல் அப்பணியை விட்டு விலகினார். 1978ஆம் ஆண்டில், அகமதாபாத்திற்கு வந்து *சந்தேஷ்* என்ற இதழில் சேர்ந்தார். அதில் இவர் பல ஆண்டுகள் பணியாற்றினார். இவர் பல புத்தகங்களிலும், பத்திரிகைகளிலும் விளக்கப்படங்கள் வரைந்தார்.

## இறப்பு

இவர் ஆகஸ்ட் 8, 2003 அன்று இறந்தார்.

## அங்கீகாரம்

*தி ஃப்ரீ பிரஸ் ஜர்னலில்* வெளியிடப்பட்ட இவரது *இஃப் டிராகன் கம்ஸ் டு யுஎன்* என்ற கேலிச் சித்திரத்துக்காக கனடாவின் மொண்ட்ரியால் நகரில் நடந்த மூன்றாவது சர்வதேச கேலிச் சித்திர மாநாட்டில் ஒரு பரிசை வென்றார். இவர் *சன்ஸ்கர் விருது*, *சூரத் லயன்ஸ் ஷீல்ட்*, *கமலாஷங்கர் பாண்ட்யா விருது*, *வாட்நகர் நாக்ரிக் சன்மான்* ஆகியவற்றையும் பெற்றார். குஜராத் அரசு நிறுவிய ரவிசங்கர் ராவல் விருதையும் இவர் பெற்றார். அகமதாபாத்தில் உள்ள வாஸ்னா-பிரானா பாலம் அருகே ஒரு இடத்துக்கு இவரது பெயரிடபட்டது .

## மேற்கோள்கள்

பகுப்பு:CS1 Gujarati-language sources (gu)
பகுப்பு:2003 இறப்புகள்
பகுப்பு:1917 பிறப்புகள்
அன்புள்ள காதலுக்கு

**அன்புள்ள காதலுக்கு** (*Anbulla Kadhalukku*) என்பது 1999 ஆம் ஆண்டு வெளியான தமிழ் காதல் திரைப்படம் ஆகும். இப்படத்தை எழுதி, இயக்கி, தயாரித்த மோகன் மேகா, சங்கீதா, பவானா ஆகியோருடன் முக்கியக் கதாபாத்திரத்தில் நடித்தார் ஆனந்த் பாபு, டெல்லி கணேஷ் ஆகியோர் மற்ற முக்கிய வேடங்களில் தோன்றியுள்ளனர். இந்த படம் 1999 செப்டம்பரில் வெளியானது. மோசமான விமர்சனத்தை பெற்று, வணிக ரீதியான தோல்வி அடைந்தது.

## நடிகர்கள்
* மோகன் பிரேம்
*  மேகா கீதா
*  சங்கீதா பிரியா
*  பாவனா சாந்தி
*  விசு சந்திரசேகர்
*  ஆனந்த் பாபு பிரியாவின் சகோதரர்
*  டெல்லி கணேஷ் சாந்தி
* வையாபுரி வேங்கை புலி
*  ஜெய்கணேஷ் சுந்தரமூர்த்தி
* அனு மோகன்
* தியாகு காவல் ஆய்வாளர்
* குமரிமுத்து
*  சி. ஆர். சரஸ்வதி பிரியாவின் தாய்
* கே. எஸ். ஜெயலட்சுமி
* சிசர் மனோகர்

## தயாரிப்பு
இதே காலகட்டத்தில் வெளியான பல தமிழ் படங்களான *[[ஜோடி (திரைப்படம்)|ஜோடி]]* (1999), *[[மின்சார கண்ணா]]* (1999), *[[பூவெல்லாம் கேட்டுப்பார்]]* (1999) போன்ற படங்களைப் போன்று ஒரே கதைக்களத்தை இந்தப் படமும்  கொண்டிருந்தது.

## இசை
இப்படத்திற்கான இசையை தேவா அமைத்துள்ளார்.

## வெளியீடு
நீண்ட இடைவெளிக்குப் பின்னர் படங்களில் நடிக்க திரும்பி வந்த மோகனுக்கு இந்த படம் பெரும் இழப்பை ஏற்படுத்தியது,  படங்களில் முக்கியக் கதாபாத்திரத்தில் நடிக்க மட்டுமே விரும்பி, ஜெயம் ரவியின் தந்தையாக *[[சம்திங் சம்திங் உனக்கும் எனக்கும்]]* படத்தில் நடிக்கும் வாய்ப்பை நிராகரித்தார்.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
போசியா பாத்திமா

**போசியா பாத்திமா** (*Fowzia Fathima*, பிறப்பு 24 சனவரி 1972) என்பவர் ஓர் இந்திய திரைப்பட ஒளிப்பதிவாளர, இயக்குநர் ஆவார். மௌத்ர், மை ஃப்ரெண்ட் 2012, குலுமால்: தி எஸ்கேப் 2009, உயிர் 2006 போன்ற திரைப்படங்களுக்கு ஒளிப்பதிவு செய்ததற்காக ஃபோசியா அறியப்படுகிறார்.  இவர் ஊடக தொழில்நுட்பங்களில் ஒளிப்பதிவுக்கான பயிற்சியாளராக உள்ளார், இவர் இந்தியாவை தளமாகக் கொண்ட சமகால  திரைப்படத் தயாரிப்பு மற்றும் கற்பித்தலில் பரந்த அனுபவம் உள்ளவர்.

இந்திய திரைப்பட மற்றும் தொலைக்காட்சி கல்லூரியின் முன்னாள் மாணவரான ஃபோசியா பாத்திமா, சத்யஜித் ரே திரைப்பட மற்றும் தொலைக்காட்சி கல்லூரியில் பேராசிரியராகவும், ஒளிப்பதிவுத் துறைத் தலைவராகவும் பணியாற்றுகிறார் மேலும் பூசன் சர்வதேச திரைப்பட விழாவில் திரையிடப்பட்ட *இன்பெக்‌ஷன்* என்ற குறும்படத்தை இயக்கியுள்ளார்.

## கல்வி
பிலிம் அண்ட் டெலிவிஷன் இன்ஸ்டிடியூட் ஆப் இந்தியா  ஒளிப்பதிவுவில் பட்டய படிப்பு, 1996-1998. முதல் வகுப்பு, "ஏ" தரத்தில் தேர்ச்சி.

மகாராஜா சாயாஜிராவ் பல்கலைக்கழகத்தில் கலைத் திறனாயவில் முதுகலைப் பட்டம், 1993-1995.

சென்னை இசுடெல்லா மேரிக் கல்லூரியில் இளங்கலை பட்டம் (கலை வரலாறு, ஓவியம்), 1989-1992.

## தொழில்

### ஒளிப்பதிவாளராக
பி. சி. ஸ்ரீராமின் உதவியாளராக தொழில் வாழ்க்கையைத் தொடங்கினார். பின்னர் பெண் தொழில்நுட்பக் கலைஞர்களை குழுவை மட்டுமே கொண்டு ரேவதி இயக்கிய *[[மித்ர், மை பிரெண்ட்]]* திரைப்படத்தில் சுயாதீன ஒளிப்பதிவாளராக இவர் அறிமுகமானார். ஃபோசியா மலையாள சினிமாவில் முதல் சுயாதீனமான பெண் ஒளிப்பதிவாளராகவும், இந்திய மகளிர் ஒளிப்பதிவாளர்களின் கூட்டமைப்பிக்கு பின்னால் உள்ள சக்தியாகவும் உள்ளார்.

## திரைப்படவியல்

### ஒளிப்பதிவு இயக்குநராக

### இயக்கம் & ஒளிப்பதிவு

## குறிப்புகள்
 

## வெளி இணைப்புகள்

* 

பகுப்பு:1972 பிறப்புகள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:வாழும் மக்கள்
புஷ்கர் சிங் தாமி

**புஷ்கர் சிங் தாமி** (*Pushkar Singh Dhami*, பிறப்பு: 16 செப்டம்பர் 1975) இந்தியாவின் உத்தராகண்ட் மாநில பாரதிய ஜனதா கட்சி அரசியல்வாதி ஆவார். இவர் 4 சூலை 2021 அன்று  10-வது உத்தராகண்ட் முதலமைச்சராக தேர்வு செய்யப்பட்டார். 2017-இல் புஷ்கர் சிங் தாமி உதம்சிங் மாவட்டத்தில் உள்ள கதிமா சட்டமன்றத் தொகுதியிலிருந்து தேர்ந்தெடுக்கப்பட்டவர். இவர் இளம் வயதில் 45வது அகவையில் உத்தராகண்ட் மாநில முதலமைச்சராக தேர்வு செய்யப்பட்டவர்.

2022 உத்தரகண்ட் சட்டமன்றத் தேர்தலில் வெற்றி வாய்ப்பை இழந்தாலும், புஷ்கர் சிங் தாமியை இரண்டாம் முறையாக முதல்வராக தேர்வு செய்யப்பட்டு, 23 மார்ச் 2022 அன்று பதவியேற்றார்.

## பின்னணி
2017-இல் நடைபெற்ற உத்தரகண்ட் மாநில சட்டமன்றத் தேர்தல் பாரதிய ஜனதா கட்சி பெரும்பான்மை பலம் பெற்று, முதல்வராக திரிவேந்திர சிங் ராவத் தேர்வு செய்யப்பட்டார். உட்கடசி பூசல்களால் 10 மார்ச் 2021  அன்று திரிவேந்திர ராவத் முதலமைச்சர் பதவி துறந்தார். பின்னர் மக்களவை உறுப்பினராக உள்ள தீரத் சிங் ராவத் 10 மார்ச் 2021 அன்று முதலமைச்சராக பதவியேற்றார். சட்டமன்ற உறுப்பினராக இல்லாத தீரத் சிங் ராவத், வரும் செப்டம்பருக்குள் ஏதாவது ஒரு தொகுதியில் போட்டியிட்டு வெற்றி பெற்று சட்டமன்ற உறுப்பினராக வேண்டிய சூழல் இருந்தது. கொரோனா இரண்டாம் அலை பரவல் காரணமாக இடைத்தேர்தல் நடத்த, தேர்தல் ஆணையம் தற்போது தயாராக இல்லை. எனவே, தீரத் சிங் ராவத் செப்டம்பருக்குள் சட்டமன்ற உறுப்பினராகத் தேர்வு செய்யப்படுவதில் சிக்கல் எழுந்தது. உத்தரகண்ட் மாநில பாரதிய ஜனதா கட்சியிலும் அவருக்கு கடும் எதிர்ப்பு கிளம்பி உள்ளது. அடுத்தாண்டு, உத்தரகண்டில் சட்டமன்ற தேர்தலும் நடக்கவுள்ளது. இந்நிலையில் உத்தராகண்ட் சட்டமன்ற உறுப்பினரான புஷ்கர் சிங் தாமி முதலமைச்சராக தேர்வு செய்யப்பட்டுள்ளார்.
## சம்பாவத் இடைத்தேர்தலில் வெற்றி
சம்பாவத் சட்டமன்றத் தொகுதிக்கு நடந்த இடைத்தேர்தலில், உத்தரகண்ட் முதல்வர் புஷ்கர் சிங் தமி, 55 ஆயிரம் ஓட்டுகள் வித்தியாசத்தில் வெற்றி பெற்றார். சம்பாவத் இடைத்தேர்தலில் புஷ்கர் சிங் தமி 58,258 ஒட்டுகளும், அவரை எதிர்த்து போட்டியிட்ட காங்கிரஸ் வேட்பாளர் நிர்மலா ககடோடி 3,233 ஓட்டுகளும் பெற்றனர்.

## இதனையும் காண்க
* உத்தராகண்ட் முதலமைச்சர்களின் பட்டியல்
* 2022 உத்தராகண்ட் சட்டமன்றத் தேர்தல்
## மேற்கோள்கள்

பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1975 பிறப்புகள்
பகுப்பு:உத்தராகண்டு நபர்கள்
பகுப்பு:உத்தராகண்டு அரசியல்வாதிகள்
பகுப்பு:உத்தராகண்டின் முதல்வர்கள்
சத்விந்தர் கௌர் தலிவால்

**சத்விந்தர் கௌர் தலிவால்**(*satwinder kaur dhaliwal*) (பிறப்பு 17 ஜூன், 1953) ஓர் அரசியல்வாதியும், சமூக சேவகரும், பஞ்சாபிலுள்ள உள்ள ரூப்நகர் தொகுதியில் இருந்து சிரோமணி அகாலி தளம் கட்சியின் சார்பில் தேர்ந்தெடுக்கப்பட்ட நாடாளுமன்ற உறுப்பினராவார்.

## ஆரம்ப கால வாழ்க்கை
சத்விந்தர் 17 ஜூன், 1953 அன்று இந்திய மாநிலமான அரியானாவிலுள்ள அம்பலாவிலுள்ள பாபியால் என்ற கிராமத்தில் பிறந்தார். இவர், ஜூலை 13, 1975இல் சர்தார் இராஜேந்தர் சிங் தலிவால் என்பவரை மணந்தார். இவர்களுக்கு இரண்டு மகன்களும் ஒரு மகளும் உள்ளனர்.

## கல்வி

சத்விந்தர், வரலாறு மற்றும் அரசியல் அறிவியலில் முதுகலை பட்டத்தையும், சண்டிகரின் பஞ்சாப் பல்கலைக்கழகத்தில் கல்வியியலையும் முடித்தார்.

## தொழில்
இவர் 1996 முதல் சிரோமணி அகாலி தளம் கட்சியின் உறுப்பினராக உள்ளார். 1997ஆம் ஆண்டில் இவர் பதினோராவது மக்களவைக்கு முதன்முதலில் தேர்ந்தெடுக்கப்பட்டார். அப்போது இவர் நாடாளுமன்ற விவசாயக் குழுவில் உறுப்பினராகப் பணியாற்றினார். 1998 ஆம் ஆண்டில், இவர் பனிரெண்டாவது மக்களவைக்குத் தேர்ந்தெடுக்கப்பட்டார். மேலும் இவர்,

* இந்திய இரயில்வே குழு உறுப்பினர்.
* நாடாளுமன்ற உள்ளூர் பகுதி மேம்பாட்டு திட்டங்களின் உறுப்பினர்கள் குழு.                                                                                          
* உறுப்பினர், ஆலோசனைக் குழு, சழுக நீதி மற்றும் அதிகாரமளித்தல் அமைச்சகம் 

போன்றவற்றிலும் பணியாற்றினார்.
 
## மேற்கோள்கள்

பகுப்பு:12வது மக்களவை உறுப்பினர்கள்
பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:அரியான அரசியலில் பெண்கள்
சுக்பன்சு கவுர் பிந்தர்

**சுக்பன்சு கவுர் பிந்தர்** (*Sukhbans  Kaur Bhinder*) (1943-2006) இந்திய தேசிய காங்கிரஸ் கட்சியினைச் சார்ந்த இந்திய அரசியல்வாதி ஆவார். இந்திய நாடாளுமன்ற உறுப்பினராக ஆறு முறை தேர்வு செய்யப்பட்ட ஒரே பெண் இவரே ஆவார். இதில் ஐந்து முறை மக்களவையிலும் ஒரு முறை மாநிலங்களவையிலும் உறுப்பினராக இருந்துள்ளார். 1980, 1985, 1989, 1992 மற்றும் 1996 இல் பஞ்சாப்பில் குர்தாஸ்பூரிலிருந்து மக்களவைக்குத் தேர்ந்தெடுக்கப்பட்டார்.

## ஆரம்பகால வாழ்க்கையும் கல்வியும்

அர்ஜன் சிங்கின் மகளான சுக்பன்சு, செப்டம்பர் 14, 1943 அன்று பைசலாபாத் (லாயல்பூர்) நகரில் பிறந்தார் (இப்போது பாக்கித்தானில்) உள்ளது.  இவர் முசோரியிலுள்ள *ஜீஸஸ் அன்ட் மேரி கான்வென்ட்* பள்ளிகளில் படித்தார். பின்னர் சண்டிகரிலுள்ள பஞ்சாப் பல்கலைக்கழகத்தில் இளங்கலையில் பட்டம் பெற்றார்..

## தொழில்

சுக்பன்சு ஒரு விவசாயியாகவும், அரசியல்வாதியாகவும்,சமூக சேவகராகவும் இருந்தார். 1980இல் ஏழாவது மக்களவைஏழாவது க்களவைக்கு]] முதல் முறையாக தேர்ந்தெடுக்கப்பட்டார். 1985ஆம் ஆண்டில் எட்டாவது மக்களவைக்கு இரண்டாவது முறையும், பின்னர் 1989இல் ஒன்பதாவது மக்களவைக்கும், 1992இல் பத்தாவது மக்களவைக்கும், 1996இல் பதினொன்றாவது மக்களவைக்கும் மீண்டும் தேர்ந்தெடுக்கப்பட்டார்.
1997ஆம் ஆண்டு மக்களவைத் தேர்தலின் போது பாஜகவின் உறுப்பினராக மாறிய நடிகர் வினோத் கண்ணாவால் இவர் தோற்கடிக்கப்பட்டார். இவர் 2005இல் மாநிலங்களவைக்கு பரிந்துரைக்கப்பட்டார். 

வரதட்சணை தடையை ஆராய்வதற்கான கூட்டுக் குழுவின் உறுப்பினராகவும் இருந்தார். மேலும், 1961 ஜூலை முதல் 1996 மே வரை சுற்றுலாத் துறையில் மத்திய மாநில, பொதுமக்கள் விமானப் போக்குவரத்து மற்றும் சுற்றுலாத்துறை கூட்டுக் குழுவின் உறுப்பினராகவும் இருந்தார்.

இவர் சமூகப் பணிகளிலும் பெண்களின் முன்னேற்றத்திலும் ஆர்வம் காட்டினார்.  இவர் இந்தியச் சுற்றுலாத் துறை வளர்ச்சிக் கழக உணவகங்களிலும், ஈஸ்ட் இந்தியா உணவகங்களிலும் நிர்வாகியாகவும் பாரிஸில் உணவக நிர்வாகியாகவும் பயிற்சி பெற்றுளளார்.

## தனிப்பட்ட வாழ்க்கை

அக்டோபர் 12, 1961 அன்று சுக்பன்சு முன்னாள் இந்தியக் காவல் பணி அதிகாரியான பிரீதம் சிங் பிந்தரை மணந்தார். இவர்களுக்கு இரண்டு மகள்கள் உள்ளனர்.  இவர், பஞ்சாப்பில் உள்ள குர்தாஸ்பூரில் வசித்து வந்தார். பல மாதங்களாக இரைப்பை நோயால் பாதிக்கப்பட்டிருந்த இவர் டிசம்பர் 15, 2006 அன்று தனது 63 வயதில் இறந்தார்.

## மேற்கோள்கள்

பகுப்பு:1943 பிறப்புகள்
பகுப்பு:2006 இறப்புகள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
முல்தான் படைப்பிரிவு

thumb| முல்தான் படைப்பிரிவின் அரிய புகைப்படம், சிர்கா 1895.
**முல்தான் படைப்பிரிவு** (*Multan Regiment*) என்பது பிரித்தானிய இந்திய இராணுவத்தின் ஒரு படைப்பிரிவாகும். 1839இல் முதலாம் ஆங்கிலேய ஆப்கானியப் போரின்போது காசுனிப் போரில், முதல் நடவடிக்கையில் ஈடுபட்டது. இந்தப் படைப்பிரிவு முதன் முதலில் முல்தானில் ஏற்படுத்தப்பட்டது. எனவே இதற்கு முல்தான் படைப்பிரிவு எனப்பெயரிடப்பட்டது. 1947ல் பாக்கித்தான் சுதந்திரம் பெற்றதிலிருந்து இந்தப் படைப்பிரிவு பாக்கித்தான் இராணுவத்தின் ஒரு பகுதியாக இருந்து வருகிறது.

## மேற்கோள்கள்

பகுப்பு:பாக்கித்தான் படைத்துறை
கே. சி. லேகா

**கே. சி. லேகா** (*Lekha K. C*) இந்தியாவைச் சேர்ந்த குத்துச்சண்டை வீராங்கனையாவார். தொழில்முறை குத்துச்சண்டை வீராங்கனையான இவர் 75 கிலோ எடை பிரிவில் இந்திய மகளிர் குத்துச்சண்டை அணியை பிரதிநிதித்துவப்படுத்தினார். 2006 ஆம் ஆண்டு நடைபெற்ற மகளிர் உலக தொழில்முறை  குத்துச்சண்டை வெற்றியாளர் போட்டியில் லேகா தங்கப்பதக்கம் வென்றார்.
## பிறப்பு
கேரளாவின் கண்ணூர் மாவட்டத்தில் எம். வி. கோவிந்தன் நம்பியார் மற்றும் கே. சி. ரோகிணி தம்பதியருக்கு மகளாக  லேகா பிறந்தார்.
 
## தொழில்
கொல்லம் நகரில் உள்ள விளையாட்டு ஆணைய மையத்தில் லேகா குத்துச்சண்டை பயிற்சி பெற்றார். இவர் 2001 ஆம் ஆண்டு முதல் ஆறு முறை தேசிய பெண்கள் குத்துச்சண்டை வெற்றியாளராக போட்டியை வென்றார்.  2006 ஆம் ஆண்டு இந்தியாவுக்காக உலக வெற்றியாளர் கோப்பையை வென்று நான்கு தங்கப் பதக்கம் வென்றவர்களில் இவரும் ஒருவர். அப்போட்டியில் 75 கிலோ எடை குத்துச்சண்டைப் பிரிவில் லேகா தங்கப் பதக்கம் வென்றார். முன்னதாக 2005 ஆம் ஆண்டு நடைபெற்ற ஆசிய வெற்றியாளர் கோப்பை போட்டியில் தங்கத்தையும்  2008 ஆம் ஆண்டு நடைபெற்ற ஆசிய வெற்றியாளர் கோப்பைக்கான போட்டியில் வெள்ளி பதக்கத்தையும் லேகா வென்றார். 
## மேற்கோள்கள்

பகுப்பு:வாழும் மக்கள்
பகுப்பு:இந்தியக் குத்துச்சண்டை வீரர்கள்
பகுப்பு:1981 பிறப்புகள்
பகுப்பு:கேரள விளையாட்டு வீரர்கள்
சுசுமா யாதவ்

**சுசுமா யாதவ்** (*Sushma Yadav*) என்பவர் அரியானாவில் உள்ள சோனிபாத்தின் பகத் பூல் சிங் மஹிலா விஸ்வவித்யாலயாவின் மேனாள் துணைவேந்தர் ஆவார். இந்திய பொது நிர்வாகவியல் நிறுவனத்தில் பொது கொள்கை மற்றும் ஆளுமை பேராசிரியராக பணியாற்றிய சுசுமா 07 ஜூன் 2018 முதல் 06 ஜூன் 2021 வரை துணைவேந்தராகப் பணியாற்றினார். இவர் நாற்பது ஆண்டுகளுக்கும் மேலான கற்பித்தலில் அனுபவம் உள்ளவர். இவர் பல்வேறு கல்வி நிறுவனங்களின் புகழ்பெற்ற வருகையாளராகவும் புகழ்பெற்ற பேச்சாளராகப் தேசிய மற்றும் பன்னாட்டுக் கருத்தரங்கு மற்றும் மாநாடுகளிலும் பங்கேற்றுள்ளார்.

## மேற்கோள்கள்


பகுப்பு:1959 பிறப்புகள்
பகுப்பு:வாழும் மக்கள்
பகுப்பு:அரியானாவில் கல்வி
இந்திய பொது நிர்வாகவியல் நிறுவனம்

**இந்திய பொது நிர்வாகவியல் நிறுவனம்** (*Indian Institute of Public Administration*) என்பது 1954இல் நிறுவப்பட்ட நிறுவனமாகும். இது இந்திய அரசின் பணியாளர் அமைச்சின் கீழ் செயல்படும் ஆராய்ச்சி மற்றும் பயிற்சி நிறுவனமாகும். இந்நிறுவனம் புது தில்லியில் அமைந்துள்ளது. இது மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் செயல்படுகிறது.
## இதனையும் காண்க
* பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
## மேற்கோள்கள்
 


பகுப்பு:இந்திய அரசு அமைப்புகள்
பகுப்பு:பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
வயல் கதிர்க்குருவி

**வயல் கதிர்க்குருவி** அல்லது **நெல்லுக் கதிர்க்குருவி** [Paddyfield warbler (*Acrocephalus agricola*)] என்பது தென்கிழக்கு ஐரோப்பாவிலும் மைய யுரேசியாவிலும் இனப்பெருக்கம் செய்து தெற்காசியப் பகுதிகளுக்கு வலசை போகும் கதிர்க்குருவி ஆகும். 

## உடலமைப்பும் கள அடையாளங்களும்
அளவில் சிட்டுக்குருவியை விடச் சிறியது (12 முதல் 14 cm நீளம்). தெளிவான வெண்புருவம் கண்ணிற்குப் பின் வரை செல்லும்; புருவத்தின் இருமருங்கிலும், அதாவது, புருவத்திற்கு மேலே தெளிவற்ற கருங்கோடும் கீழே அடர் கருங்கீற்றும் காணப்படும். கழுத்துப் பகுதி வெண்மையாகவும் மேல்பகுதி செம்பழுப்பாகவும் (வலசை வரும் காலங்களில் சற்று பசுமை கலந்த நிறமுடனும்) இருக்கும்.     

## வலசை
இந்தியாவிற்கு வலசை வரும் வயல் கதிர்குருவிகள் அதன் பல பகுதிகளிலும் பரவலாக, ஆனால் அரிதாகவே தென்படுகின்றன. தமிழ்நாட்டில் சென்னை, திருச்சி, தஞ்சாவூரை ஒட்டிய பகுதிகளிலும் பதிவு செய்யப்பட்டுள்ளன. 

## மேற்கோள்கள்


பகுப்பு:தமிழ்நாட்டில் காணப்படும் பறவைகள்
எட்வின் ரோசு வில்லியம்சு

**எட்வின் ரோசு வில்லியம்சு** (*Edwin Ross Williams*) அமெரிக்காவைச் சேர்ந்த ஓர் இயற்பியலாளர் ஆவார். இவர் 1942 ஆம் ஆண்டு பிறந்தார். தேசிய தரநிலைகள் மற்றும் தொழில்நுட்ப நிறுவனத்தில் வில்லியம்சு பணிபுரிந்தார். 1964 ஆம் ஆண்டு  நெப்ராசுகா வெசுலியன் பல்கலைக்கழகத்தில் இளநிலை பட்டமும் , 1966 ஆம் ஆன்டு  கொலராடோ போல்டர் பல்கலைக்கழகத்தில் இயற்பியலில் முதுநிலை  மற்றும் 1970 ஆண்டு வெசுலியன் பல்கலைக்கழகத்தில் முனைவர் பட்டத்தையும் பெற்றார்.

1994 ஆம் ஆண்டில் அமெரிக்கன் இயற்பியல் கழகத்தில் வில்லியம்சுக்கு உறுப்பினர் தகுதி கிடைத்தது. அளவீட்டு ஆராய்ச்சியில் சிறந்து விளங்குவதற்காக கருவி மற்றும் அளவீட்டு அறிவியலுக்கான  குழுவினர் இதற்கான பரிந்துரையைச் செய்தனர். இவரது ஆராய்ச்சியானது ஒளியன் துகள் ஆய்வுகளை ஓர் உயர் வரம்புக்கு கொண்டு செல்ல வழிவகுக்கும். புரோட்டான்   அணுவின் காந்தத் திருப்புத் திறனுகும் அதன் கோண உந்தத்திற்கும் உள்ள விகிதத்தை  துல்லியமாக நிர்ணயம் செய்ய இயலும். நேர்த்தியான கட்டமைப்பு மாறிலி, மற்றும் அடிப்படை மின் அலகுகள், ஆம்பியர், வோல்ட், ஓம் மற்றும் ஃபராட் ஆகியவற்றின் மிகவும் துல்லியமான உணர்தல்களுக்கும் வழிவகுக்கும்.

## மேற்கோள்கள்


பகுப்பு:1942 பிறப்புகள்
பகுப்பு:வாழும் மக்கள்
பகுப்பு:அமெரிக்க இயற்பியலாளர்கள்
பெனாய் உப்ரெட்டி

**பெனாய் உப்ரெட்டி** (*Benoy Upreti*) இந்தியாவின் சிக்கிம் மாநிலத்தைச் சேர்ந்த ஒரு துடுப்பாட்ட வீரராவார். 1986 ஆம் ஆண்டு செப்டம்பர் மாதம் முதல் தேதியன்று இவர் பிறந்தார். 2019–20 ஆண்டிற்கான சையத் முசுடாக் அலி இருபது இருபது கோப்பை போட்டியில் சிக்கிம் மாநில அணிக்காக 2019 ஆம் ஆண்டு நவம்பர் 9 அன்று இவர் அறிமுகமானார்.  வலதுகை ஆட்டக்காரரான இவர் வலதுகை மிதவேகப் பந்து வீச்சாளருமாவார்.

## மேற்கோள்கள்

 

## புற இணைப்புகள்

* Benoy Upreti at ESPNcricinfo

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1986 பிறப்புகள்
மெய்நிகர் ஆய்வகங்கள் (இந்தியா)

thumb| மெய்நிகர் ஆய்வகங்கள்
தகவல் தொழில்நுட்பத்தைப் பயன்படுத்திக் கற்பித்தலை மேம்படுத்த அரசாங்கங்கள் பலவகைகளில் முயன்று வருகிறது. இத்தகைய மேம்பாட்டு முறைகளில் ஒன்றாக, இந்திய அரசின் மனித வள அமைச்சகத்தினால் செயல்படுத்தப்படும் திட்டம் **மெய்நிகர் ஆய்வகங்கள்** (*virtual labs*) ஆகும்.

## உருவாக்கம்
மெய்நிகர் ஆய்வகங்கள் என்பது இந்திய அரசின் மனித வள மேம்பாட்டு அமைச்சினால் தகவல் மற்றும் தொடர்பு தொழில்நுட்பத்தின் மூலம் கல்விக்கான தேசிய திட்டத்தின் கீழ்  தொடங்கப்பட்ட திட்டமாகும். இளநிலை முதல் ஆராய்ச்சி வரை அனைத்து நிலைகளிலும் உள்ள அறிவியல் மற்றும் பொறியியல் மாணவர்களுக்கு பல்வேறு பிரிவுகளில் ஆய்வகங்களுக்குத் தொலைநிலை அணுகலை வழங்குவதே இத்திட்டத்தின் நோக்கமாகும்.

கூடுதல் வலை வளங்கள், காணொலி விரிவுரைகள், இயங்கு படங்கள் மற்றும் சுய மதிப்பீடு உள்ளிட்ட பல்வேறு கற்றலின் நுணுக்கங்களை மாணவர்கள் பெறக்கூடிய ஏஜிபிஎல் 3.0 உரிமத்தின் கீழ் வழங்கும் முழுமையான கற்றல் மேலாண்மை முறையாகும் இது. விலையுயர்ந்த உபகரணங்கள் மற்றும் வளங்கள் பகிரப்படும் சாத்யக் கூறுகள் உள்ளது. இவை நேரம் மற்றும் புவியியல் தூரங்களில் உள்ள தடைகள் காரணமாகக் குறைந்த எண்ணிக்கையிலான பயனர்களுக்கு மட்டுமே கிடைத்தன.

பன்னாட்டுத் தகவல் தொழில்நுட்ப நிறுவனம்-ஐதராபாத்து, இந்தியத் தொழில்நுட்பக் கழகங்கள் (தில்லி, மும்பை, கான்பூர், கரக்பூர், சென்னை, ரூர்க்கி, குவகாத்தி மற்றும் ஐதராபாது), அமிர்தா விஸ்வ வித்யாபீடம், தயால்பாக் பல்கலைக்கழகம், தேசிய தொழில்நுட்பக் கழகம்-கர்நாடகம், மற்றும் புனே பொறியியல் கல்லூரி, புனே திட்டத்தில் பங்கேற்றதற்கு முன்னணி நிறுவனங்களாகும்.

இந்த திட்டம் கணினி அறிவியல் மற்றும் பொறியியல், மின்னணுவியல் மற்றும் தகவல் தொடர்பு, மின்பொறியியல், இயந்திரப் பொறியியல், வேதிப் பொறியியல், உயிரித்தொழில்நுட்பவியல் மற்றும் உயிர்மருத்துவப் பொறியியல், குடிமைப் பொறியியல்,  இயற்பியல் மற்றும் வேதிப் பொறியியல் ஆகியவற்றின் பரந்த பகுதிகளை உள்ளடக்கியது.

## மேலும் காண்க

* அமிர்தாவின் மெய்நிகர் ஆய்வகங்கள் இப்போது இலவசமாக அணுகப்படுகின்றன
* மெய்நிகர் ஆய்வகங்கள் திட்டம் NMEICT இன் கீழ் MHRD ஆல் தொடங்கப்பட்டது
* மெய்நிகர் ஆய்வகங்கள் 500,000 மாணவர்களைச் சென்றடைகிறது

## ஆராய்ச்சி வெளியீடு

* பொறியியல் கல்வியில் மெய்நிகர் ஆய்வகங்கள்: மாடலிங் சாத்தியமான தத்தெடுப்பு ஆசிரியர்களின் சிக்கலான வெகுஜனத்தை உணர்ந்தது
* உயிர்தொழில்நுட்பவியல் மெய்நிகர் ஆய்வகங்கள்-ஈரமான-ஆய்வக நுட்பங்களை ஒருங்கிணைத்தல் மற்றும் பல்கலைக்கழகங்களில் மேம்பட்ட கற்றலுக்கான தத்துவார்த்த கற்றல்
* சகாத் ஆய்வகங்கள்: இந்தியாவின் மெய்நிகர் புரோட்டியோமிக்ஸ் முயற்சி

## மேற்கோள்கள்

 

## வெளி இணைப்புகள்

* மெய்நிகர் ஆய்வகங்கள் திட்டத்தின் முகப்பு பக்கம் (மார்ச் 3, 2011 இல் பெறப்பட்டது)
* என்ஐடி கர்நாடக மெய்நிகர் ஆய்வகங்கள் திட்டத்தின் முகப்பு பக்கம்
* அமிர்தா பல்கலைக்கழக மெய்நிகர் ஆய்வகங்கள் திட்டத்தின் முகப்பு பக்கம்
* ஐ.ஐ.டி பம்பாய் மெய்நிகர் ஆய்வகங்கள் திட்டத்தின் முகப்பு பக்கம்
* ஐ.ஐ.டி டெல்லி மெய்நிகர் ஆய்வகங்கள் திட்டத்தின் முகப்பு பக்கம்
* IIIT-H மெய்நிகர் ஆய்வகங்கள் திட்டத்தின் முகப்பு பக்கம் 
* ஐ.ஐ.டி-ரூர்க்கி மெய்நிகர் ஆய்வகங்கள் திட்டத்தின் முகப்பு பக்கம் 
* புனே மெய்நிகர் ஆய்வகங்கள் திட்டத்தின் பொறியியல் கல்லூரி முகப்பு பக்கம்
* ஆய்வகத்தின் முகப்பு பக்கம்

பகுப்பு:கல்வி நுட்பவியல்
பகுப்பு:இந்தியாவில் கல்வி
சிம்லா மஞ்சள் காமாலை நோய்ப்பரவல்

**சிம்லா மஞ்சள் காமாலை நோய்ப்பரவல்** (*Shimla jaundice outbreak* ) இந்தியாவின் வட இந்திய நகரமான சிம்லாவில் 2015 ஆம் ஆண்டு திடீரென்று பரவிய மஞ்சள் காமாலை நோய் ஆபத்தைக் குறிக்கிறது. சிம்லா நகரில் 2015 ஆம் ஆண்டு திசம்பர் மாதத்தில்  மஞ்சள் காமாலை நோய் முதலில் பதிவாகத் தொடங்கியது.  2016 ஆம் ஆண்டு மார்ச்சு மாத  நிலவரப்படி நோய்ப்பரவல் தொடர்ந்து நடந்து கொண்டிருந்தது. மூன்று கழிவுநீர் சுத்திகரிப்பு நிலையங்களின்  கழிவுநீர் அசுவானி குத் நீர் திட்டத்தில் கலப்பதால் இந்நோயப் பரவல் மேலும் தீவிரமடைந்தது.  அதிகாரப்பூர்வ மதிப்பீடுகள் மஞ்சள் காமாலை நோயால் 10 பேர் இறந்தனர் மற்றும் 1600 பேர் நோயில் பாதிக்கப்பட்டனர் என்று தெரிவித்தன. ஆனால் அதிகாரப்பூர்வமற்ற மதிப்பீடுகள் பாதிக்கப்பட்டவர்களின் எண்ணிக்கை 10,000 பேருக்கும் அதிகமானதாகக் கூறின.  சிம்லாவில் உள்ள மொத்த குடும்பங்களில் பாதி பேர் இத்தொற்று நோயைக் கொண்டிருந்தனர் என்றும் இத்தகவல் தெரிவித்தது. 

சிம்லாவின் நீர்வழங்கல் திட்டத்தில்  வழங்கப்பட்ட தண்ணீரில் மஞ்சள் காமாலை ஈ வைரசு கலந்து மாசுபட்டதே இத்திடீர் நோய்ப் பரவலுக்கான காரணமாகும். அசுவானி குத் நதி அமைப்பில் வெளியேற்றப்பட்ட முறையற்ற கழிவுநீரில் இருந்து இந்நோய் உருவானது. மஞ்சள் காமாலை ஈ வைரசு பொதுவாக  பாதிக்கப்பட்ட நபர்களின் கல்லீரலைத் தாக்குகிறது, இதனால் மஞ்சள் காமாலை நோய் ஏற்படுகிறது.  அசுத்தமான நீர் கழிவுநீர் சுத்திகரிப்பு நிலையங்களின் கீழே உள்ள நகரின் நீர் வழங்கல் திட்டத்தில் கலக்கிறது. குளிர்கால மாதங்களில் இந்த பிரச்சினை தீவிரமடைகிறது. குறைந்த மழைப்பொழிவு காரணமாக நீரளவு குறைந்து போவதால் வைரசின் செறிவு  அதிகமாகிவிடுகிறது.

## மேற்கோள்கள்


பகுப்பு:தொற்று நோய்கள்
பகுப்பு:இமாச்சலப் பிரதேசம்
பெரிய நாணல் கதிர்க்குருவி

**பெரிய நாணல் கதிர்க்குருவி** அல்லது **நாணல் கதிர்க்குருவி** [Clamorous reed warbler (*Acrocephalus stentoreus*)] என்பது அளவில் பெரியதும் *அக்ரோசெபாலசு* பேரினத்தைச் சேர்ந்த ஒரு தொல்லுலக கதிர்க்குருவி ஆகும். தென்னிந்தியாவில் காணப்படுவது இதன் உள்ளினங்களுள் ஒன்றான *A. s. brunnescens* என்று பதிவு செய்யப்பட்டுள்ளது.  

## தோற்றம்
வரிகளோ கீற்றுகளோ அற்ற உடல்; உடலின் மேற்பகுதி காய்ந்த மரப்பட்டை நிறத்துடன் பச்சை கலந்த நிறமும் வாலையொட்டிய பகுதி செம்பழுப்பு நிறமும் கொண்டது (முதன்மை இனம் *A. s. stentoreus*). அனைத்து உள்ளினங்களிலும் தொண்டை வெண்மையாகவும் உடலின் அடிப்பகுதி மங்கலான மஞ்சள் நிறத்திலிருக்கும். தெளிவற்ற வெண்ணிற புருவமும் நீண்ட அலகும் வாலும் கொண்டிருக்கும். 

### உள்ளினங்கள்
*A. s. brunnescens* உள்ளினத்தில் பச்சை நிறம் தோயாத மரப்பட்டை நிறத்துடன் (பழுப்பு நிறம்) உடலின் மேற்பகுதி இருக்கும். இத்துடன் ஒப்பிடும்போது இலங்கையில் மட்டுமே காணப்படும் அகணிய உள்ளினமான  *A. s. meridionalis*  அடர் நிறத்துடனும் சற்று சிறியதாகவும் இருக்கும். 

## பரவலும் இனப்பெருக்கப் பகுதிகளும்

#### முதன்மை இனம் (''A. s. stentoreus'')
எகிப்திலிருந்து வடக்கு சூடான் வரையிலான நைல் ஆற்றிடைத்திட்டுப் பகுதியிலும் நைல் ஆற்றினையொட்டிய பகுதிகளிலும் இனப்பெருக்கம் கொள்கின்றது.

#### ''A. s. levantina'' உள்ளினம்
வடக்கு இசுரேலின் ஹூலா பள்ளத்தாக்குப் பகுதியிலிருந்து ஜோர்டன் பள்ளத்தாக்கு வழியாக சாக்கடலின் வடக்குப் பகுதி முதல் ஜெசுரீல் பள்ளத்தாக்குப் பகுதிகளில் இனப்பெருக்கம் செய்கின்றது.

#### ''A. s. brunnescens'' உள்ளினம்
கிழக்கு சூடானிலிருந்து எரித்ரயா, வடமேற்கு சோமாலியா வழியாக அரேபிய மூவலந்தீவின் சில பகுதிகளிலும் கசகஸ்தான், துருக்கமினிஸ்தான், தஜிகிஸ்தான், உசுபெகிஸ்தான், ஆப்கானிஸ்தான், தெற்கு ஈராக், ஈரான், பாகிஸ்தானின் சில பகுதிகளிலும் இந்தியாவில் காஷ்மீர் பள்ளத்தாக்கு, ராஜஸ்தான், குஜராத், கேரளா ஆகிய மாநிலங்களின் சில பகுதிகளிலும் மும்பை, கொல்கத்தாவை ஒட்டிய பகுதிகளிலும் இனப்பெருக்கம் செய்கின்றது. தென்னிந்தியாவின் பிற பகுதிகளிலும் (தமிழ்நாடு உள்பட) இலங்கையிலும் காணப்பட்டாலும் இனப்பெருக்கத்தில் ஈடுபடுவதில்லை. 

## மேற்கோள்கள்

பகுப்பு:தமிழ்நாட்டில் காணப்படும் பறவைகள்
சுபா பூஞ்சா

**சுபா பூஞ்சா** (*Shubha Poonja*) என்பவர் ஒரு இந்திய நடிகை மற்றும் முன்னாள் வடிவழகர் ஆவார். இவர் பெரும்பாலும் கன்னடம், தமிழ் படங்களிலும் நடித்துள்ளார். கன்னடத்தில் *மொக்கின மனசு* படத்தில் நடித்ததற்காக சிறந்த துணை நடிகைக்கான பிலிம்பேர் விருதைப் பெற்று  மிகவும் பிரபலமானவர். மேலும்  இவர் அண்மையில் கன்னட தொலைக்காட்சி உண்மை நிலை நிகழ்ச்சியான  பிக் பாஸ் கன்னடத்தில் (பருவம் 8) நுழைந்தார்.

## தொழில்
சுபா பூஞ்சா மங்களூரை பூர்வீகமாக கொண்ட துளு சமூகத்தைச் சேர்ந்தவர்.  பெங்களூரில் வளர்ந்த இவர் பெங்களூர் ஜெயநகர் கார்மல் கான்வென்ட் பள்ளியில் பயின்றார். தொலைக்காட்சி விளம்பரங்களில் தோன்றிய இவர் பின்னர் வழிவழகியாக ஆனார். இதற்கிடையில், இவர் "மிஸ் சென்னை-டாப் மாடல் 2003" பட்டத்தை வென்றார். அதைத் தொடர்ந்து, இவர் தமிழ் திரையுலகில் நுழைந்தார், தமிழ் திரைப்பட இயக்குநர் கே. எஸ். வசந்தகுமார் இவரது ஒளிப்படங்களைப் பார்த்து தனது *[[மச்சி (திரைப்படம்)|மச்சி]]* படத்தில் முன்னணி பெண் பாத்திரத்தில் நடிக்க இவரை அணுகினார். அடுத்த மாதங்களில் *திருடிய இதயத்தை* மற்றும் *சண்முகா* போன்ற தமிழ் படங்களில் நடித்த பிறகு, 2006 ஆம் ஆண்டு *ஜாக்பாட்* திரைப்படத்தின் வழியாக கன்னட திரையுலகில் நுழைந்தார்.  *பின்னர், இவர் சாந்தா*, *மொக்கின மனசு,* *சேரி பாலா* உள்ளிட்ட பல கன்னட படங்களில் தோன்றினார். சமீபத்தில்,  2008 ஆம் ஆண்டு தமிழ் திரைப்படமான *[[அஞ்சாதே (திரைப்படம்)|அஞ்சாதேவின்]]* கன்னட மறுஆக்கமான *அஞ்சாதிரு* மற்றும் *தக்கத்* ஆகிய படங்களில் தோன்றினார். 

## திரைப்படவியல்

## குறிப்புகள்
 

## வெளி இணைப்புகள்

* 

பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்த் திரைப்பட நடிகைகள்
பகுப்பு:துளு மக்கள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
கார்ல் ஜேக்கப் லோவிக்

**கார்ல் ஜேக்கப் லோவிக்** (Carl Jabob Lowig) (17 மார்ச் 1803 - 27 மார்ச் 1890) ஒரு செருமானிய வேதியியலாளர் ஆவார். அன்டோயின் ஜெரோம் பாலார்டும் இவரும் தனித்தனி முயற்சிகளில்  புரோமினைக் கண்டுபிடித்தனர்.

லியோபோல்ட் கிமெலினுடனான இவரது பணிக்காக ஐடல்பேர்க் பல்கலைக்கழகத்தில் முனைவர் பட்டம் பெற்றார். கனிம உப்புகள் பற்றிய தனது ஆராய்ச்சியின் போது 1825 ஆம் ஆண்டில் கனிம உப்பொன்று குளோரினுடன் வினைப்படுத்தப்படும் போது ஒரு பழுப்பு நிற வாயு வெளிவந்தது. இந்த வாயு புரோமின் என்ற புதிய தனிமம் என்று அறியப்பட்டது.

ஐடல்பேர்ர்க் பல்கலைக்கழகம் மற்றும் சூரிச் பல்கலைக்கழகத்தில் பணிபுரிந்த பின்னர் அவர் ப்ரெஸ்லாவ் பல்கலைக்கழகத்தில் ராபர்ட் வில்ஹெல்ம் புன்சனுக்குப் பின் பொறுப்பேற்றுக் கொண்டார். அவர் 1890 ஆம் ஆண்டில் இறக்கும் வரை ப்ரெஸ்லாவில் பணிபுரிந்து வாழ்ந்தார்.

## மேற்கோள்கள்

பகுப்பு:1890 இறப்புகள்
பகுப்பு:1803 பிறப்புகள்
பகுப்பு:செருமானிய வேதியியலாளர்கள்
வலை வீசின படலம்

**வலை வீசன படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் திருவாலவாய்க் காண்டத்தில் வருகின்ற ஐம்பத்து எழாவது படலமாகும். உமையம்மையும், நந்திதேவரும் கவனக்குறைவால் சாபம் பெற்று, பிறகு சிவபெருமானின் அருளால் சாபம் நீங்க பெற்றதை இப்படலம் குறிப்பிடுகிறது.

## படலச் சுருக்கம்

### உமையம்மையின் சாபம்
சிவபெருமான் கைலாய மலையில் உமையம்மைக்கு வேதத்தின் பொருளை விளக்கிக் கொண்டிருந்தார். உமையம்மை அதில் கவனத்தைச் செலுத்தாமல் இருந்தார். வேதத்தின் பொருளை உதாசினப்படுத்திய காரணத்தால் படிப்பறிவு இல்லாத மீனவப் பெண்ணாக பிறக்க என்று சாபமிட்டார்.

### விநாயகர், முருகனின் சினம்
உமையம்மைக்குச் சாபம் கொடுத்ததை அறிந்த விநாயகரும், முருகப்பெருமானும் சினம் கொண்டு, வேத நூல்களைத் தூக்கி கடலில் வீசினார்.

### நந்திதேவரின் சாபம்
சுறாமீன்|thumb|222px|வலது

விநாயகரையும், முருகப்பெருமானையும் முறையாக நந்திதேவர் தடுக்காமல், கைலாய மலைக்குள் அனுமதித்ததால் சுறா மீனாக கடலில் பிறக்க என்று சாபமிட்டார்.

### புன்னை மரநிழலில் அன்னை
சிவபெருமானின் சாபத்தின் படி, பாண்டிய நாட்டில் ஒரு புன்னை மரநிழலில் உமையம்மை சிறுகுழந்தையாகக் கிடந்தார். மகப்பேறு இல்லாது சிவபெருமானிடம் வேண்டிய பரதவத் தலைவன் சிவபெருமானே இக்குழந்தையை தனக்கு வழங்கியதாகக் கருதி தன் மனைவியிடம் குழந்தையினைக் கொடுத்து வளர்த்து வந்தார். நந்திதேவரும் கடலில் வீசப்பட்ட வேத நூலினை எடுத்துக் கொடுத்து, கடலில் சுறாமீனாகச் சுற்றி திரிந்தார்.

### பரதவத் தலைவன் அறிவிப்பு
சுறாமீனாகச் சுற்றி திரிந்த நந்திதேவர், கடலில் மீன்பிடிக்க வருபவர்களின் வலைகளையும், படகுகளையும் சேதப்படுத்தியது. பரதவத் தலைவன் இச்சுறாவினை அடக்குபவருக்கு தனது மகளை மணம் செய்து தருவதாக அறிவித்தார்.

### உமையம்மை, நந்திதேவரின் சாபம் நீங்குதல்
சிவபெருமான் மீனவனாகத் தோன்றி, சுறாமீனாகச் சுற்றி திரிந்த நந்திதேவரை வலைவீசிப் பிடித்தார். பரதவத் தலைவன் ஒப்பந்தத்தின் படி தனது பெண்ணை மணம் முடித்துக் கொடுத்தார். நந்திதேவரும் தனது சுயரரூபம் பெற்றார். உமையம்மையும், நந்திதேவரும் சாபம் நீங்கப் பெற்றனர்.

## ஆதாரங்கள்

## வெளி இணைப்புகள்
# திருவிளையாடல் புராணம்-வலை வீசின படலம்
# வலை வீசின படலம்

பகுப்பு:திருவிளையாடல்கள்
பகுப்பு:சைவ சமய இலக்கியம்
சுருதி மேனன்

**சுருதி மேனன்** (*Shruthy Menon*) (பிறப்பு: ஏப்ரல் 19, 1984) ஓர் இந்திய நடிகையும், தொலைக்காட்சித் தொகுப்பாளரும், விழாக்களின் அதிகாரப்பூர்வ தொகுப்பாளராகவும், வடிவழகியாகவும் இருக்கிறார். இவர் தற்போது உலகளவில் சோனு நிகமின் இசை நிகழ்ச்சிகளுக்கும், *உக்ரம் உஜ்வலம்* நிகழ்ச்சியின் தொகுப்பாளராக உள்ளார். 2015 ஆம் ஆண்டில், ஒரு திருமண இதழுக்கான மேலாடையின்றி எடுத்த இவரது புகைப்படம் இந்தியாவில் சர்ச்சையை ஏற்படுத்தியது.

## சொந்த வாழ்க்கை
சுருதி மேனன், சிறீவல்சன் உன்னி மேனன் - சாக்சி மேனன் தம்பதியினருக்கு மும்பையில் பிறந்தார். இவருக்கு, 2017ஆம் ஆண்டில் தொழிலதிபர் சாகில் திம்பாடியாவுடன் நிச்சயதார்த்தம் நடந்தது. அந்த ஆண்டின் பிற்பகுதியில் இந்த இணை திருமணம் செய்து கொண்டது.

## உசாத்துணை

## வெளி இணைப்புகள்
*
* 

பகுப்பு:இந்தியத் தொலைக்காட்சி நடிகைகள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:கேரள நடிகைகள்
பகுப்பு:மலையாளத் திரைப்பட நடிகைகள்
சுமர் சிங் யாதவ்

**சுமர் சிங் யாதவ்** (*Sumer Singh Yadav*) என்பவர் இந்தியக் கல்வி நிர்வாகி ஆவார். இவர் அரியானாவில் உள்ளஜெகன் நாத் பல்கலைக்கழகத்தின் துணைவேந்தர் ஆவார்.

## தொழில்
சுமர் சிங். முன்பு நவம்பர் 2018 முதல் ஆகஸ்ட் 2020 வரை கோட்டாவின் கேரியர் பாயிண்ட் பல்கலைக்கழகத்தின் துணைவேந்தராக இருந்தார். மேலும் ராஜஸ்தான் நெவாய், டாக்டர் கே.என். மோடி பல்கலைக்கழகத்தின் துணைவேந்தராக மே 2018 முதல் நவம்பர் 2018 வரையிலும் ராஜஸ்தானின் பில்வாரா, சங்கம் பல்கலைக்கழக துணைவேந்தராக ஜூன் 2016 முதல் மே 2018 வரையிலும் பணியாற்றியுள்ளார்.

## மேற்கோள்கள்
 


பகுப்பு:வாழும் மக்கள்
பகுப்பு:அரியானாவில் கல்வி
ஷேர்னி

**ஷேர்னி** (*Sherni*) என்பது  2021 ஆண்டைய இந்திய இந்தி திரைப்படமாகும். ஷேர்னி என்ற இந்தி சொல்லுக்கு பெண்புலி என்பது பொருளாகும். இத்திரைப்படத்தை அமித் மசூர்கர் இயக்கியுள்ளார். இப்படத்தில் வித்யா பாலன் முக்கிய வேடத்தில் நடித்துள்ளார். இவருடன் முகுல் சத்தா, நீரஜ் கபி, விஜய் ராஸ், ஷரத் சக்சேனா ஆகியோரும் நடித்துள்ளனர்.

*ஷேர்னி* படத்திற்கு நரேன் சந்தாவர்க்கர், பெனடிக்ட் டெய்லர் ஆகியோர் பின்னணி இசையமைக்க, மயூர் நர்வேகர் இசை இயக்குநராக பணிபுரிந்துள்ளார். பாடல்களுக்கு வரிகளை ஹுசைன் ஹைட்ரி எழுதியுள்ளார்.  
இப்படத்தின் கதையானது மகாராட்டிரத்தில் நடந்த ஒரு உண்மை சம்பவத்தை அடிப்படையாகக் கொண்டது.

## கதை
இப்படத்தின் கதை இந்தியாவின் உத்திரப் பிரதேசத்தில் புலிகள் அதிகமாக வாழும் வனப்பகுதியை ஒட்டிய சிற்றூரில் நடப்பதாக காட்டப்படுகிறது. கிராமத்திலிருந்து காட்டுக்குள் கால்நடைகளை மேய்க்க வருபவரும் முதியவரும், சுள்ளி பொறுக்கவரும் பெண்ணும் அடுத்தடுத்து புலியால் அடித்துக் கொல்லப்படுகின்றனர். இதனால் பிரச்சனை சூடுபிடிக்கிறது. அடர்ந்த காட்டிலிருந்து கிராமத்தை ஒட்டிய காட்டின் எல்லைப் பகுதியில் அந்த இரட்டை குட்டிகளுள்ள அந்தப் புலி வந்துள்ளது.

புலியை அடந்த காட்டுக்குள் விரட்ட வனத்துறை பெண் அதிகாரி வித்யா வின்செண்ட் (வித்யா பாலன்) நடவடிக்கை எடுகிறார். அதனால் புலியும் நகரத் தொடங்குகிறது. அது நகரும் பாதையில் பெருமளவு காடு அழிக்கபட்டு, அடையில் தாமிர சுரங்கமும், அதிவிரைவு நெடுஞ்சாலையும் அமைக்கபட்டுள்ளது. இதனால் புலி அடர்ந்த காட்டை நொக்கி செல்வதில் தடங்களும் சிக்கலும் நேர்கிறது. மேச்சல், சுள்ளி போன்றவற்றிற்க்கு காட்டி நம்பியுள்ள மக்கள் ஒரு புறம், மனித இடையூறு இல்லாத காட்டை விரும்பும் புலி ஒருபுறம் என இருதரப்புக்கும் இடையில் சிக்கிக்கொள்ளும்  வனத்துறை புலியைக் காக்க விரும்புகிறது.

ஒருபுறம் சூமூக தீர்வை நடுவதைவிட அதில் தங்களுக்கு என்ன ஆதாயம் கிடைக்கும் என்பதையும், அப்போதைக்கு பிரச்சனையை முடிவுக்கு கொண்டவரவுமே ஆட்சியாளர்களும் அதிகாரிகளும் முயல்கின்றனர். இனால் குழம்பிய வனத்துறையினர், அரசியலவாதிகள், உள்ளூர் அரசியல்வாதிகள், தனியார் வேட்டை ஆர்வலர்கள் என பலதரப்பினருக்கு இடையில் அந்த புலி சிக்கிக்கொள்கிறது. இறுதியில் புலிக்கு என்ன நேர்ந்தது என்பதே கதையாகும்.

## நடிகர்கள்
* வித்யா பாலன் -வித்யா வின்செண்ட்
* முகுல் சத்தா  -பவன்
* நீரஜ் கபி  -அகில் நங்கியா
* விஜய் ராஸ் -ஹசன் நூரானி
* ஷரத் சக்சேனா -ரஞ்சன் ராஜன்ஸ் அக்கா பிந்து
* அஸ்வினி லடேகர்  -பெண் வன காவலர்
* பிரிஜேந்திர கலா  -பன்சிலால் பன்சால்
* சம்பா மண்டல்  -ஜோதி
* கோபால் தத்  -சைபிரசாத்
* இலா அருண் -பவனின் தாய்
* சுமா முகுந்தன் -வித்யாவின் தாய்
* சத்தியகம் ஆனந்த் -பி.கே. சிங்
* மனோஜ் பக்ஷி  -ஜங்கிள் முகாமில் அமைச்சர்
* முகேஷ் பிரஜாபதி -வன காவலர்

## வரவேற்பு
இப்படம்  2011 சூன் 18 அன்று வெளியிடப்பட்டு நேர்மறையான விமர்சனங்களைப் பெற்றது.

## மேற்கோள்கள்

## வெளி இணைப்புகள்
* 

பகுப்பு:2021 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
பிபெபன் பேகாரி இலால்

**பிபெபன் பேகாரி இலால்** (*B. B. Lal*)(30 ஜனவரி 1917 - 5 ஜனவரி 2008) என்பவர் குடிமைப்பணி ஊழியர் ஆவார். இவர் இந்தியாவின் சிக்கிம் மாநிலத்தின் முதல் ஆளுநராகப் பணியாற்றினார்.

## தொழில்
இலால் 1941இல் இந்தியக் குடிமைப் பணியில் சேர்ந்தார். இவருக்கு 1965 வரை உத்தரப் பிரதேச அரசில் பல்வேறு பொறுப்புகள் வழங்கப்பட்டன. 1966ஆம் ஆண்டில், இவர் மத்திய அரசுப் பணிக்கு மாற்றப்பட்டார். இங்கு பல்வேறு பதவிகளில் பணியாற்றியுள்ளார்.

1974ஆம் ஆண்டில், இலால் இந்திய அரசாங்கத்தின் சிக்கிம் இராச்சியத்தில் தலைமை நிர்வாகியாக நியமிக்கப்பட்டார். மே 1975இல் இந்தியாவுடன் சிக்கிம் இணைக்கப்பட்ட பின்னர், இவர் புதிய மாநிலமான சிக்கிமின் முதல் ஆளுநராக நியமிக்கப்பட்டு 1981 வரை பணியாற்றினார்.

## இறப்பு
இலால் ஜனவரி 5, 2008 அன்று புதுதில்லியில் காலமானார்.

## மேலும் காண்க

* பால்டன் தோண்டுப் நம்கியால்

## மேற்கோள்கள்


|-

|-

|-

பகுப்பு:சிக்கிம் ஆளுநர்கள்
பகுப்பு:2008 இறப்புகள்
பகுப்பு:1917 இறப்புகள்